Manie: Politici kan toor met statistieke | Landbou
Manie: Politici kan toor met statistieke
Pieter Groenewald, leier van die VF Plus, het die speletjies met statistieke op 'n beraad oor die wetsvoorstelle mooi met behulp van 'n voorbeeld verduidelik: Statisties gesproke sterf 90% van mense in 'n bed.
'n Bed is dus 'n baie gevaarlike objek waarvoor 'n mens versigtig moet wees. Cele hou graag statistieke van Gun Free SA (GFSA) voor om te wys dat as daar nie vuurwapens in die burgery se hande is nie, is daar minder misdaad.
Dan word daar lande (soos Nieu-Seeland) as voorbeeld genoem. As 'n mens egter kyk na misdaad daar en misdaad hier, is dit totaal verskillende wêrelde. In Nieu-Seeland was verlede jaar se moordsyfer 0,7 per 100 000 van die bevolking, terwyl Suid-Afrika se syfer 36 per 100 000 is.